గండర గండడు

కాంతారావు నిర్మాతగా నిర్మితమైనది. ఇంచుమించు ఏకవీర చిత్రంతో పాటు విడుదలై ఆ చిత్రం కంటే ఎక్కువ విజయవంతమైనది. (ఆధారం-కాంతరావు బయొగ్రఫి-అనగనగా ఒక రాకుమారుడు). గండర గండడు చిత్రం  కె ఎస్ ఆర్ దాస్ దర్శకత్వంలో, కాంతారావు, రాజనాల, విజయలలిత , జ్యోతిలక్ష్మి, మున్నగు వారు నటించిన చిత్రం. ఈ చిత్రానికి సంగీతం ఎస్ పి. కోదండపాణి సమకూర్చారు.

పాత్రలు - పాత్రధారులు
 మనోహర్ -కాంతారావు 
 రంజిత్ - రాజనాల
 కాలకంఠుడు - త్యాగరాజు 
 మంజరి (నర్తకి) - విజయలలిత
 జ్యోతిలక్ష్మి
 శశిరేఖ - అనిత
 మంత్రి - మిక్కిలినేని
 అలకాపురి మహారాజు - ధూళిపాళ
 అలకాపురి మహారాణి - పుష్పకుమారి
 కళింగరాజు - కాశీనాథ్ తాతా
 సింగన్నదొర - రావు గోపాలరావు
 జలరాక్షసి జులాఫా - జ్యోతిలక్ష్మి
 రాకుమార్తెలు - రాజ్యలక్ష్మి, పద్మిని, శ్రీవాణి, ఉదయశ్రీ
 కె.కె.శర్మ
 మోదుకూరి సత్యం

సాంకేతిక వర్గం
 దర్శకత్వం: కె.ఎస్.ఆర్.దాస్
 మాటలు: జి.కె.మూర్తి
 పాటలు: సి.నారాయణరెడ్డి, కొసరాజు, జి.కె.మూర్తి, రాజశ్రీ
 నేపథ్యగానం: ఎస్.పి.బాలు, పి.సుశీల, ఎల్.ఆర్.ఈశ్వరి, ఎ.వి.ఎన్.మూర్తి విజయలక్ష్మి, కన్నారావు, మాధవపెద్ది
 సంగీతం: కోదండపాణి
 ఛాయాగ్రహణం: అన్నయ్య
 కళ: బి.ఎన్.కృష్ణ
 కూర్పు: కె.గోపాలరావు
 థ్రిల్స్: మాధవన్
 కొరియోగ్రఫీ: కె.ఎస్.రెడ్డి
 నృత్యాలు: కె.ఎస్.రెడ్డి
 నిర్మాతలు: జి.రామం, వి.చంద్రశేఖర్

సంక్షిప్త కథ
అలకాపురి మహారాజు శాంతిప్రియుడు. అంతఃకలహాలతో సతమతమవుతున్న సకల దేశాధీశులను వసంతోత్సవాలకు ఆహ్వానించి, తన శాంతి సందేశాన్ని వినిపించి, అందరిచేత అవుననిపించుకుంటాడు. అలకాపురి యువరాజు మనోహార్, కళింగ రాకుమారి శశిరేఖను ప్రేమిస్తాడు. కాలక్ంఠుడనే మాంత్రికుడు అతిలోక శక్తులను సంపాదించడానికై దేవి అనుగ్రహం పొందడానికి, వసంతోత్సవాలకు వచ్చిన అయిదుగురు రాకుమార్తెలను, స్వర్ణమాలను అపహరించుకు పోతాడు. ఆ నేరం మనోహర్‌పైన పడుతుంది. మనోహర్ ఒక నెల గడువు తీసుకుని, పెక్కు కష్టాలను ఎదుర్కొని మాంత్రికుని సంహరించి, రాకుమార్తెలను విడిపించి, తన నిర్ధోషిత్వాన్ని నిరూపించుకుంటాడు. శశిరేఖా మనోహర్‌ల వివాహంతో కథ సుఖాంతమవుతుంది.

పాటలు
 అసమాన రసికావతంసా నల్దెసలందు విహరించే - పి.సుశీల - డా. సినారె
 నవ్వనా కెవ్వునా రవ్వలే రువ్వనా.. నిను చూశానా - విజయలక్ష్మి కన్నారావు -రచన: రాజశ్రీ
 నమామి ధర్మనిలయాం కరుణలోక మాతారం (శ్లోకం) - విజయలక్ష్మి కన్నారావు
 లేనిపోని సాకు చెప్పి లేచిపోతావెందుకు రా - విజయలక్ష్మి కన్నారావు, పిఠాపురం - రచన:జి.కె. మూర్తి
 వన్నెలడి వలచింది కన్నుగీటి పిలిచింది నిన్నేరా - ఎల్. ఆర్. ఈశ్వరి - రచన: జి.కె.మూర్తి
 గుర్రాలంటే గుర్రాలు ఇవి పంచకళ్యాణి - మాధవపెద్ది, ఏ.వి.యన్. మూర్తి - రచన: కొసరాజు
 మనసులోన మౌనవీణ మధుర గీతం పాడనీ - ఎస్.పి. బాలు, ఎస్. జానకి - రచన: డా. సినారె
మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)

వర్గం:రాజనాల నటించిన సినిమాలు
వర్గం:ధూళిపాళ నటించిన సినిమాలు
వర్గం:మిక్కిలినేని నటించిన సినిమాలు
వర్గం:రావు గోపాలరావు నటించిన సినిమాలు
వర్గం:పుష్పకుమారి నటించిన సినిమాలు
వర్గం:కె.ఎస్.ఆర్.దాస్ దర్శకత్వం వహించిన సినిమాలు